Рођен у Вучаку, под Голијом у ужичкој нахији, али је са породицом као дете пренет у гружански Честин. Учествовао у Хаџи-Продановој буни, 1814. године и у Другом српском устанку. Дуго је био старешина у Гружи, да би га кнез Милош, у чину пуковника, поставио 1835. године за првог комаданта Средоточне војне команде, која је обухватала пет округа: крагујевачки, јагодински,пожаревачки,смедеревски и београдски. Са тог места је смењен 1836. године, а касније је постао члан Државног савета.